呢間真係又愛又恨……好鍾意食，但係姐姐好惡……成日都好想食，但係又無位……今日最後都係決定去等位……等咗成45分鐘，終於有位。我地叫咗最鐘意既香茅豬排飯多蔥，牛油雞亦，越式春卷。啲豬排好香又唔乾，一啲都唔“鞋”，再加多啲香蔥，真係送飯一流！牛油雞亦例牌等好耐，但係值得既。外脆內嫩，好香既牛油味~不過食完應該肥幾磅~哈哈哈哈。春卷炸得香脆，啲餡好多唔太咸，包埋塊菜fresh啲，咁就無咁滯。今餐好滿足，太耐無食。不過姐姐都仲係咁好中氣~